Diari Oficial de la Generalitat Valenciana


Sumari del DOGV 6784, del 29-05-2012 (2012/5109)

Convocatòria d'Assemblea General ordinària.
-------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5109


Organisme emissor
:   Caixa Rural Les Coves de Vinromà, S, SCOOP V. Crèd.

Tipus de document
:   Convocatòria

Convocatòria d'Assemblea General ordinària. [2012/5109]  
En compliment de l'acord adoptat pel Consell Rector d'aquesta societat cooperativa i de conformitat amb el que s'ha establit legalment i estatutàriament, es convoca tots els socis de la Caixa Rural les Coves de Vinromà, S. Coop. de Crèdit V., per a celebrar Assemblea General ordinària, el pròxim dia 22 de juny de 2012 (divendres), al domicili social d'aquesta entitat, siti a les Coves de Vinromà, carrer de Sant Antoni, número 27, a les 21.30 hores en primera convocatòria i a les 22.00 hores en segona, a fi de tractar els distints punts del següent  
  
  
Ordre del dia  
1. Examen i aprovació, si escau, de la gestió social i dels comptes anuals corresponents a l'exercici econòmic de 2011.  
2. Acord sobre la distribució de resultats.  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici 2011, i pla d'inversions i despeses de l'esmentat fons per a l'exercici en curs.  
4. Eleccions per a la renovació estatutària de membres titulars.   
5. Proposta d'acords i aprovació, si escau, per a sol·licitar la baixa de la Federació de Caixes Rurals Cooperatives de Crèdit de la Comunitat Valenciana, així com per a sol·licitar la creació e/o incorporació d'aquesta Caixa Rural a una federació, unió o una altra forma associativa en què participen altres caixes rurals.  
6. Aprovació, si és procedent, de la creació d'una fundació a l'empara de la Llei 8/1998, de 9 de desembre, de Fundacions de la Comunitat Valenciana.  
7. Aprovació, si és procedent, dels Estatuts de la Fundació Caixa Rural les Coves de la Comunitat Valenciana.  
8. Aprovació, si és procedent, de la transmissió a la Fundació Caixa Rural les Coves de l'immoble siti al carrer Nou, número 15, de les Coves de Vinromà (Castelló) com a dotació inicial.  
9. Aprovació, si és procedent, d'un pressupost extraordinari del Fons de Formació i Promoció Cooperativa per a l'exercici 2013 amb la finalitat de traspassar a la dotació patrimonial de la Fundació Caixa Rural les Coves de l'immoble siti al carrer de Sant Antoni, número 27, de les Coves de Vinromà (Castelló).  
10. Delegar i habilitar el Consell Rector per a elevar a instrument públic els acords de l'Assemblea General que exigisquen aquesta formalitat o hagen d'inscriure's als registres públics, així com per a executar aquests acords, i facultar-lo per a la interpretació, aplicació i desenvolupament dels acords que ho necessiten.  
11. Suggeriments i preguntes al Consell Rector.  
12. Decisió sobre aprovació de l'acta. Designació de socis a l'efecte.  
  
Les Coves de Vinromà, 23 d'abril de 2012.- El president: Tomás Orient Mateu.  
  
Nota. D'acord amb la legalitat vigent, els comptes anuals, l'informe de gestió, l'informe d'auditoria i la resta de documents referents a les altres propostes sobre les quals ha de decidir l'Assemblea es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents a l'anunci d'aquesta convocatòria i fins al dia de celebració de l'assemblea. Així mateix, els socis, tenen dret a rebre gratuïtament, amb la sol·licitud prèvia per escrit, una còpia dels documents indicats, així com la memòria escrita de les activitats de la Caixa Rural.